ข่าวและภาพ 1 เดือน สมยศ ไม่ได้ประกันตัว
บรรยากาศการรำลึก 1 เดือนการจับกุมตัว สมยศ พฤกษาเกษมสุข ชี้ความคับแค้นจากการอ้างเหตุห้ามประกันตัวไม่เป็นธรรมเมื่อวันที่ 30 พฤษภาคม 2554 หน้าเรือนจำพิเศษกรุงเทพมหานคร กลุ่มคนเสื้อแดงและสมาชิกกลุ่ม 24 มิถุนาประชาธิปไตยร่วมกันวางดอกไม้รำลึกถึงคุณสมยศ พฤกษาเกษมสุข ผู้ถูกจับกุมในข้อหา 112 ในวาระครบรอบ 1 เดือนของการจับกุมตัว มีการปล่อยนกพับสีแดงเป็นเครื่องหมายเพื่อแสดงถึงสิทธิ เสรีภาพ ของความเป็นมนุษย์ พร้อมทั้งเรียกร้องให้ได้สิทธิในการประกันตัวเพื่อต่อสู้คดีเนื่องจากคดียัง ไม่มีคำพิพากษา ย่อมถือว่าผู้ถูกกล่าวหาเป็นผู้บริสุทธิ์และต้องได้รับสิทธิในการประกันตัวสืบเนื่องมาจากกรณีที่คุณสมยศ พฤกษาเกษมสุข ถูกจับกุมที่ด่านชายแดน-กัมพูชา ขณะประกอบธุรกิจพานักท่องเที่ยวทัวร์ประเทศกัมพูชาเป็นปกติ ซึ่งได้ดำเนินการมาเป็นครั้งที่ 5 แล้ว โดยการที่ถูกจับกุมครั้งนี้เกิดขึ้นทั้งๆ ที่เป็นการเข้า-ออก ช่องทางตามปกติของผู้ผ่านแดนทั่วไป แต่กลับถูกเจ้าหน้าที่นำไปอ้างว่าทำการหลบหนีออกนอกประเทศนายทรงชัย วิมลภัตรานนท์ ประธานกลุ่ม 24 มิถุนาประชาธิปไตย ได้กล่าวถึงเรื่่องนี้ว่าจะต่อสู้เรียกร้องความเป็นธรรมให้กับคุณสมยศ และผู้ถูกกล่าวหาทุกคนที่ไม่ได้รับสิทธิในการประกันตัวเพื่อต่อสู้คดีให้ถึง ที่สุด โดยเริ่มแรกก็จะมีการชุมนุมหน้าเรือนจำทุกวันในช่วงเย็นเพื่อเรียกร้อง เรื่องสิทธิการประกันตัว และการแยกขังนักโทษการเมืองกับนักโทษทั่วไปเพื่อความปลอดภัย เพราะผู้ถูกกล่าวหานั้นยังถือว่้าเป็นผู้บริสุทธิ์อยู่ อีกทั้งคุณสมยศ และคุณสุรชัย มีโรคประจำตัวควรได้รับการดูแลเยี่ยงมนุษย์ปุถุชนพึงกระทำ
บรรยากาศการรำลึก 1 เดือนการจับกุมตัว สมยศ พฤกษาเกษมสุข ชี้ความคับแค้นจากการอ้างเหตุห้ามประกันตัวไม่เป็นธรรม เมื่อวันที่ 30 พฤษภาคม 2554 หน้าเรือนจำพิเศษกรุงเทพมหานคร กลุ่มคนเสื้อแดงและสมาชิกกลุ่ม 24
24 มิถุนาประชาธิปไตย,คดีหมิ่นพระบรมเดชานุภาพ,คนเสื้อแดง,สมยศ พฤกษาเกษมสุข